cyanic-selkie/wikianc huggingface dataset:
Μονή Κάτω Παναγιάς
Σύγχρονη ιστορία
Μέχρι το 1953 η μονή ήταν ανδρώα, οπότε και μετατράπηκε σε γυναικεία όταν ήταν Μητροπολίτης Άρτης ο μετέπειτα Αρχιεπίσκοπος Αθηνών Σεραφείμ (Τίκας). Πρώτη Ηγουμένη της Μονής διετέλεσε η μακαριστή μοναχή ηπειρωτικής καταγωγής (Μέτσοβο) Γερόντισσα Αγνή Παπαδημητρίου, χάρη στη οποία η Μονή ξαναβρήκε ζωή και απέκτησε τη μορφή την οποία σήμερα βλέπουμε. Η μονή συνεχίζει και λειτουργεί ως γυναικεία με κύρια απασχόληση των μοναχών την υφαντουργία. Αξίζει να αναφερθεί κανείς και στο ναό του Αγίου Νεομάρτυρα Ζαχαρία του εξ Άρτης, τον οποίο εκ θεμελίων ανήγειρε η Γερόντισσα Αγνή σε χώρο έξω από τον περίβολο της μονής. Στο ναό αυτόν φυλάσσεται η πρωτότυπη εικόνα του Αγίου, που μαρτύρησε στην Πάτρα.
Πηγές
Γεωργίου Λαδά, «Συνοπτική Ιστορία της Ιεράς Μονής Κάτω Παναγιάς», (Αθήναι 1982),σελ.9/16.
Παραπομπές
Κατω Παναγιας Κατηγορία:Άρτα Κατω Παναγια
Υδρίδιο του μαγνησίου
Δομή και δεσμολογία
Στη θερμοκρασία δωματίου (T = 20 °C και P = 1 atm) σχηματίζεται το β-MgH2, που έχει δομή ρουτιλίου. Υπάρχουν ακόμη δυο υψηλής πίεσης δομές, το α-MgH2, με δομή α-PbO2 (διοξειδίου του μολύβδου) και γ-MgH2. Επιπλέον, έχει χαρακτηριστεί μια άλλη μη στοιχειομετρική δομή MgH(2-δ), αλλά φαίνεται να υπάρχει μόνο για πολύ μικρά σωμάτια (τα σχετικά ογκώδη σωμάτια MgH2 είναι ουσιαστικά στοιχειομετρικά, εφόσον μπορούν να φιλοξενούν μόνο πολύ μικρές συγκεντρώσεις κενών υδρογόνου ).
Η δεσμολογία στη δομή ρουτιλίου περιγράφεται μερικές φορές σαν να είναι ομοιοπολικής φύσης, παρά ως καθαρά ιονικής. Χρήση προσδιορισμού πυκνότητας με σύγχροτρο περίθλασης ακτίνων Χ δηλώνει, όμως, ότι το ιόν μαγνησίου (Mg2+) είναι πλήρως ιονισμένο και σφαιρικό στο σχήμα και ότι το ιόν υδριδίου (H-) είναι επίμηκες. Έχουν επιβεβαιωθεί οι ακόλουθοι μοριακοί τύποι για το υδρίδιο του μαγνησίου: MgH, MgH2, Mg2H, Mg2H2, Mg2H3 και Mg2H4, από τα δονητικά φάσματά τους σε μήτρες που απομονώθηκαν από δείγματα θερμοκρασίας μικρότερης από 10 Κ (δηλ. μικρότερης από -263 °C), σχηματισμένων από ακολουθία εκτομών μαγνησίου με ακτίνες λέιζερ παρουσία υδρογόνου. Το μόριο Mg2H4 έχει μια δομή γέφυρας ανάλογη με το διμερές υδρίδιο του αργιλίου, με μοριακό τύπο Al2H6.
Παραγωγή
Το 1951 αναφέρθηκε η πρώτη παραγωγή του με ολική σύνθεση, δηλαδή με απευθείας υδρογόνωση μεταλλικού μαγνησίου σε υψηλή πίεση και θερμοκρασία (P = 200 atm, T = 500°C) και με χρήση ιωδιούχου μαγνησίου (MgI2) ως καταλύτη :
Ερευνάται η δυνατότητα παραγωγής υδριδίου του μαγνησίου σε χαμηλή θερμοκρασία, με την επίδραση υδρογόνου σε νανοκρυστάλλους μαγνησίου σε σφαιρόμυλους.
Άλλες μέθοδοι παραγωγής υδριδίου του μαγνησίου περιλαμβάνουν:
1. Με υδρογόνωση συμπλόκου μαγνησίου - ανθρακενίου (C14H10) κάτω από ήπιες συνθήκες :
2. Με αντίδραση διαιθυλομαγνησίου (Et2Mg) με λιθιοαργιλιοϋδρίδιο (LiAlH4) :
3. Με αντίδραση φαινυλοσιλανίου (PhSiH3) και διβουτυλομαγνησίου (Bu2Mg), διαλυμένα σε διαιθυλαιθέρα (Et2O) ή σε κάποιο υγρό υδρογονάνθρακα, παρουσία τετραϋδροφουρανίου (THF) ή τετραμεθυλαιθυλενοδιαμίνης (TMEDA) ως συναρμωτή :
Αντιδράσεις
Το υδρίδιο του μαγνησίου αντιδρά έντονα με το νερό παράγοντας υδρογόνο και υδροξείδιο του μαγνησίου:
Επίσης, με θέρμανση στους 300 °C, διασπάται, παράγοντας υδρογόνο υπό πίεση 1 bar. Η υψηλή θερμοκρασία που απαιτείται φαίνεται σαν ένα εμπόδιο στη χρήση του υδριδίου του μαγνησίου σαν ένα (πρακτικά) αντιστρεπτό μέσο αποθήκευσης υδρογόνου :
Δυνητική χρήση ως μέσο αποθήκευσης υδρογόνου
Το δυναμικό του ως ένα αντιστρεπτό μέσο αποθήκευσης υδρογόνου έχει οδηγήσει σε ενδιαφέρον (έρευνας) βελτίωσης της κινητικής των αντιδράσεων υδρογόνωσης (του μαγνησίου) και αφυδρογόνωσης (του υδριδίου του). Αυτό εν μέρει έχει επιτευχθεί με τη μείωση των μεγεθών των αντίστοιχων στερεών σωματίων με τη χρήση σφαιρόμυλου. Μια εναλλακτική προσέγγιση είναι η υπό έρευνα παραγωγή ενός αντλήσιμου πολτού του υδριδίου του μαγνησίου ώστε να είναι ασφαλές στο χειρισμό και να απελευθερώνει το υδρογόνο του με την αντίδραση (του υδριδίου) με το νερό και ξαναμετατρέποντας το ενδιάμεσα παραγόμενο υδροξείδιο του μαγνησίου σε υδρίδιο του μαγνησίου. Μια εφαρμογή (υποψήφια ακόμη για εξέταση) για μια πατέντα στις ΗΠΑ (US 2010/0163434 A1) έχει ήδη ετοιμαστεί εκτιμώντας ότι ένα σύστημα αποθήκευσης ενέργειας μπορεί να χρησιμοποιήσει ακτινοβολία λέιζερ για να βοηθήσει την προσρόφηση (πρόσθετου) αέριου υδρογόνου από υδρίδιο του μαγνησίου.
Παρατηρήσεις, υποσημειώσεις και αναφορές
Κατηγορία:Υδρίδια Κατηγορία:Ενώσεις μαγνησίου
Κορσέλ-Μιελό
Το Κορσέλ-Μιελό (γαλλικά: Corcelle-Mieslot, ) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Ευρυδίκη
Ευρυδίκη είναι ένα ελληνικό γυναικείο όνομα που συναντάται ήδη από την αρχαιότητα.
Μυθολογία
Στην ελληνική μυθολογία το όνομα Ευρυδίκη συναντιέται τρεις φορές:
Αστρονομία
Κατηγορία:Αποσαφηνίσεις ονομάτων
Κορσέλ-Φεριέρ
Το Κορσέλ-Φεριέρ (γαλλικά: Corcelles-Ferrières) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Ηλίας Σολάκης
Ο Ηλίας Σολάκης (γεν. Φλώρινα, 15 Δεκεμβρίου 1974) είναι Έλληνας παλαίμαχος επιθετικός ποδοσφαιριστής που αγωνιζόταν στη θέση του επιθετικού και νυν προπονητής. Εργάζεται ως τεχνικός διευθυντής στον Ολυμπιακό Βόλου.
Έχει μακροχρόνια καριέρα σε πολλές ομάδες όλων των εθνικών κατηγοριών, ενώ έχει αγωνιστεί και στην Κύπρο με τον ΑΠΟΕΛ. Σε επίπεδο ατομικών διακρίσεων αναδείχθηκε 2 φορές πρώτος σκόρερ στην Β΄ Εθνική και 1 φορά στην Γ΄ Εθνική και αξιοσημείωτο είναι πως αποτελεί τον γηραιότερο Έλληνα σκόρερ στις Ευρωπαϊκές διοργανώσεις, όταν στις 28/07/2011 και σε ηλικία 36 χρονών και 6 μηνών σκόραρε 1 τέρμα στην εκτός έδρας νίκη του Ολυμπιακό Βόλου με αντίπαλο την Ντιφερντάνζ στο Λουξεμβούργο για τον 3ο προκριματικό γύρο του Γιουρόπα Λιγκ και κατέρριψε το ρεκόρ που κατείχε ο Μίμης Παπαϊωάννου (36 χρονών και 2 μηνών) από το 1980.
Βιογραφικό
Ο Ηλίας Σολάκης ξεκίνησε το ποδόσφαιρο από τον Π.Α.Σ. Φλώρινα, όπου στην ηλικία των 11 ετών εντάχθηκε στην ομάδα υποδομών και στη συνέχεια αγωνίστηκε με την ανδρική ομάδα στο ερασιτεχνικό πρωτάθλημα της Δ΄ Εθνικής κατηγορίας, όπου διακρίθηκε σύντομα καθώς στην ηλικία των 17 ετών σημείωσε 35 τέρματα και αναδείχθηκε πρώτος σκόρερ όλων των ομίλων του πρωταθλήματος. Το 1994 αποκτήθηκε από τον Γ.Α.Σ. Βέροια με τη φανέλα του οποίου ξεκίνησε την επαγγελματική του σταδιοδρομία και ακολούθως αγωνίστηκε στους Αλμωπό Αριδαίας, Ιάλυσο Ρόδου και Παναχαϊκή, ενώ τη σεζόν 2001-02 αγωνίστηκε στην Κύπρο με τον ΑΠΟΕΛ και πανηγύρισε την κατάκτηση του πρωταθλήματος για την οποία συνέβαλλε σημαντικά σημειώνοντας 15 τέρματα σε 26 συμμετοχές. Το 2002 επέστρεψε στην Ελλάδα και ακολούθως αγωνίστηκε στους Πανιώνιο, ΑΕΚ και Νίκη Βόλου. Κατόπιν συνέχισε στους Δόξα Δράμας, Α.Γ.Σ.Κ. Καστοριά, Π.Α.Σ. Γιάννινα, Διαγόρα Ρόδου, Ολυμπιακό Βόλου και Αστέρα Τρίπολης. Το καλοκαίρι του 2012 πήρε μεταγραφή στην Παναχαϊκή, επιστρέφοντας έπειτα από 11 χρόνια και παρέμεινε μέχρι τον Οκτώβριο όποτε και αποχώρησε έπειτα από ρήξη της σχέσης του με τη διοίκηση, έχοντας προλάβει να αγωνιστεί στις 3 πρώτες αγωνιστικές. Στα τέλη του Δεκεμβρίου επέστρεψε στον Ολυμπιακό Βόλου, όπου αγωνίστηκε από τον Ιανουάριο και το υπόλοιπο της περιόδου προτού το καλοκαίρι του 2013 αποφασίσει την αποχώρησή του από την ενεργό δράση. Στην επαγγελματική του καριέρα πανηγύρισε άνοδο στην Α’ Εθνική με Γ.Α.Σ. Βέροια, Παναχαϊκή, Π.Α.Σ. Γιάννινα και Ολυμπιακό Βόλου και άνοδο στη Β’ Εθνική με τον Ιάλυσο Ρόδου.
Με την αποχώρησή του από την ενεργό δράση, παρέμεινε στον Ολυμπιακό Βόλου αναλαμβάνοντας τη θέση του τεχνικού διευθυντή. Το 2014 επέστρεψε στην τόπο καταγωγής του, τον Παπαγιάννη Φλώρινας και έχοντας αποφασίσει να αγωνιστεί εκ νέου σαν ερασιτέχνης, εντάχθηκε στον τοπικό Άρη. Στο β΄ μισό της περιόδου 2014-15 μεταπήδησε στην Αναγέννηση Πτολεμαΐδας παράλληλα με τις επαγγελματικές του υποχρεώσεις και αγωνίστηκε στο τοπικό πρωτάθλημα Ε.Π.Σ. Κοζάνης. Τη σεζόν 2015-16 αγωνίστηκε στον Μακεδονικό Φούφα, όπου πετυχαίνοντας 31 τέρματα συνέβαλλε σημαντικά στην κατάκτηση του πρωταθλήματος Ε.Π.Σ. Κοζάνης και την άνοδο στην Γ΄ Εθνική. Το καλοκαίρι του 2016 επέστρεψε στη Φλώρινα και την ομάδα που τον ανέδειξε, τον Π.Α.Σ. Φλώρινα. Τον Ιανουάριο του 2017 μεταπήδησε στον Ερμή Αμυνταίου, με τον οποίο συνέχισε στο πρωτάθλημα Ε.Π.Σ. Φλώρινας το β΄ μισό της σεζόν 2016-17 και κατέκτησε το πρωτάθλημα και την άνοδο στην Γ΄ Εθνική προτού αποχωρίσει οριστικά από την ενεργό δράση και σαν ερασιτέχνης ποδοσφαιριστής. Προπονητική Καριέρα Το 2017 ξεκίνησε την προπονητική του καριέρα από τον ΠΑΣ Φλώρινα και στην συνέχεια ανέλαβε τις μικτές ομάδες του νομού για δύο σεζόν. Μετά πήγε στον Ολυμπιακό Βόλου σαν βοηθός του Λεωνίδα Βόκολου.Όταν αποχώρησε ο Βόκολος έγινε πρώτος προπονητής για δύο παιχνίδια όπου στην συνέχεια σταμάτησε λόγω κορονοϊού.Στην συνέχεια το 2022 ανέλαβε την ιστορική ΚΑΣΤΟΡΙΑ όπου και αποχώρησε αρχές Ιανουαρίου το 2023.
Εξωτερικοί σύνδεσμοι
Κατηγορία:Ποδοσφαιριστές Πανιωνίου Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Παναχαϊκής Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Δόξας Δράμας Κατηγορία:Ποδοσφαιριστές Α.Γ.Σ. Καστοριάς Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Ολυμπιακού Βόλου Κατηγορία:Ποδοσφαιριστές Νίκης Βόλου Κατηγορία:Ποδοσφαιριστές Διαγόρα Ρόδου Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Νικόλαος Βαλσαμάκης (αρχιτέκτονας)
Ο Νικόλαος Βαλσαμάκης (1924) είναι Έλληνας αρχιτέκτονας.
Βιογραφικά Στοιχεία
Γεννήθηκε στην Αθήνα το 1924 και σπούδασε στην αρχιτεκτονική σχολή του Εθνικού Μετσοβίου Πολυτεχνείου (ΕΜΠ) στην ταραγμένη περίοδο του Εμφυλίου ( Ελληνικός Εμφύλιος Πόλεμος 1946-1949 ). Ανήκει στη γενιά εκείνη που κλήθηκε να δώσει λύσεις σε μείζονα ζητήματα της μετασχηματιζόμενης ελληνικής κοινωνίας μετά τον πόλεμο. Πριν ολοκληρώσει τις σπουδές του το 1952 είχε ήδη σχεδιάσει την πρώτη του υλοποιημένη πολυκατοικία, στην οδό Δημοκρίτου (1951), δείχνοντας το αναμφίβολο ταλέντο του και την ικανότητά του να ξεπερνά τις συμβάσεις της τότε εποχής. Από τα πρώτα του έργα γίνεται φανερή η επιθυμία του να αυτονομηθεί τόσο από την κοινή έκφραση της μαζικής οικοδόμησης όσο και από τις ιδεοληψίες της εποχής και τον ορισμό της ελληνικότητας.
Το 1953 άνοιξε το γραφείο του και από τότε ανέπτυξε πλούσια δραστηριότητα σχεδιάζοντας αρκετά ιδιωτικά και δημόσια έργα. Στα 45 και πλέον χρόνια της επαγγελματικής σταδιοδρομίας του το πλούσιο συνθετικό του έργο, αριθμεί πάνω από τριακόσιες εφαρμοσμένες συνθέσεις, και περιλαμβάνει τόσο κτίρια δημόσιας χρήσης (κυρίως κεντρικά γραφεία τραπεζών), όσο και κατοικίες, τουριστικά συγκροτήματα και ξενοδοχεία. Έχει λάβει μέρος σε 15 Διεθνείς και Πανελλήνιες Εκθέσεις και έχει τιμηθεί με 16 Διεθνή και Πανελλήνια βραβεία.
Το 1991 αναγορεύτηκε επίτιμος διδάκτορας της Πολυτεχνικής Σχολής του Αριστοτέλειου Πανεπιστημίου Θεσσαλονίκης και το 2001 έγινε επίτιμος διδάκτορας της Σχολής Αρχιτεκτόνων του Εθνικού Μετσόβιου Πολυτεχνείου. Το 1992 τιμήθηκε με το βραβείο MIES VAN DER ROHE (Ευρωπαϊκό βραβείο αρχιτεκτονικής), το 1999 τιμήθηκε με το αριστείο των καλών τεχνών της Ακαδημίας Αθηνών και το 2007 εκλέχτηκε τακτικό μέλος αυτής στην έδρα «Αρχιτεκτονική (Εφηρμοσμένων Συνθέσεων και Σχεδιασμού)». Έχει διατελέσει πρόεδρος του τμήματος αρχιτεκτόνων του τεχνικού επιμελητηρίου Ελλάδος και αντιπρόεδρος του πανελλήνιου συλλόγου αρχιτεκτόνων (ΣΑΔΑΣ) ενώ είναι μέλος της αρχαιολογικής εταιρείας.
Η ποιότητα και η διαχρονικότητα του αρχιτεκτονικού του έργου τον κατατάσσουν αδιαμφισβήτητα στους πιο σημαντικούς εκπροσώπους της μεταπολεμικής αρχιτεκτονικής στην Ελλάδα.
Αρχιτεκτονικό Ύφος
Ο Βαλσαμάκης, ήδη από τα πρώτα χρόνια της αρχιτεκτονικής του πορείας, με θάρρος επιδιώκει να διαφοροποιηθεί από το συντηρητικό αρχιτεκτονικό κατεστημένο της μεταπολεμικής περιόδου, αποδεχόμενος επιδράσεις από το διεθνή μοντερνισμό, αλλά ενσωματώνοντας συγχρόνως εντέχνως στοιχεία από την τοπική αρχιτεκτονική. Μπόρεσε, δίχως περιττές ρητορείες, να κατανοήσει την αξία της ελληνικής παράδοσης - από την αρχαιότητα ως τις πιο πρόσφατες δεκαετίες - όχι ως αφελή γραφικότητα ή ως ασκητική μονομανία, αλλά ως ανεξάντλητη πηγή νοημάτων και έμπνευσης. Το ιδιαιτέρως αξιόλογο αρχιτεκτονικό έργο του, λοιπόν, σφραγίζει την ελληνική αστική ζωή με προτάσεις εφαρμοσμένες σε μια ευρύτατη τυπολογία κτιρίων, οι οποίες συνομιλούν τόσο με το διεθνές στυλ  όσο και με την τοπική παραδοσιακή ελληνική αρχιτεκτονική. Ορισμένοι από τους ξένους αρχιτέκτονες των οποίων το έργο αποτέλεσε πηγή έμπνευσης για τον Βαλσαμάκη είναι οι Μις φαν ντερ Ρόε (Ludwig Mies van der Rohe), Μπαρραγκάν (Luis Barragán) , Λε Κορμπυζιέ (Le Corbusier), Γκιουζέππε Τερράνι (Giuseppe Terragni), Ρίχαρντ Νέουτρα (Richard Neutra) και Ρίχαρντ Μάιερ (Richard Meier). Τα έργα του χαρακτηρίζονται από ένα λιτό και καθαρό λεξιλόγιο που επιτρέπει την ανάδειξη της ουσίας της ποιότητας των χώρων που δημιουργεί, δίχως επιτηδευμένους ή υπερβολικούς συνθετικούς χειρισμούς. Στα προσαρμοσμένα στο ελληνικό κλίμα και φως κτίριά του κυριαρχεί ο ροϊκός χώρος, καθώς το εσωτερικό  ενοποιείται με το εξωτερικό, επεκτείνεται και διαμορφώνεται σε υπαίθριο χώρο διαβίωσης. Οι μορφολογικές επιλογές των κατοικιών που σχεδίασε κινήθηκαν κατά κύριο λόγο προς κλειστά σχήματα, εσωστρεφή ή εξωστρεφή, ανοιχτά στη θέα ή στραμμένα προς τον εσωτερικό, περισσότερο ιδιωτικό χώρο του κτίσματος.
Ανάλογες ήταν και οι επιλογές του σε υλικά, από εκείνα που συνδέθηκαν περισσότερο με παραδοσιακές κατασκευές (λιθοδομές και επιχρίσματα, ξύλινες φέρουσες κατασκευές) ως εκείνα που προωθούσε η σύγχρονη διεθνής τεχνολογία (ειδικές μεταλλικές κατασκευές και συναφείς μηχανισμοί - αυτοματισμοί). Για πρώτη φορά ο Βαλσαμάκης εφαρμόζει στην Ελλάδα νέα οικοδομικά συστήματα και στατικές επιλύσεις, προερχόμενες από το εξωτερικό, που να επιτρέπουν εξαιρετικά λεπτές πλάκες οπλισμένου σκυροδέματος, χωρίς δοκούς με μεγάλους προβόλους και με μεταλλικά υποστυλώματα. Οι τοίχοι αποδεσμεύονται από την στατικότητά τους, χάνουν τη μονιμότητά τους και μετατρέπονται σε ελαφριά πετάσματα που αναδημιουργούν το χώρο.
Όντας πάντα δεκτικός σε νέες τάσεις και αναζητήσεις, από εκπρόσωπος του μοντέρνου κινήματος στην Ελλάδα τη δεκαετία του 1960, γίνεται θαυμαστής του μεταμοντέρνου κατά τη δεκαετία του ‘80-‘90. Παρότι το αρχιτεκτονικό του ιδίωμα μεταλλάσσεται συνεχώς, η σχεδιαστική και κατασκευαστική του δεινότητα παραμένουν αναγνωρίσιμες.
Εξωτερικοί σύνδεσμοι
Κατηγορία:Έλληνες αρχιτέκτονες Κατηγορία:Μέλη της Ακαδημίας Αθηνών Κατηγορία:Απόφοιτοι Εθνικού Μετσόβιου Πολυτεχνείου
Χρωμοσωμική μετάλλαξη
Η χρωμοσωμική μετάλλαξη (ή χρωματοσωμική μετάλλαξη) έχει ως αποτέλεσμα είτε την αλλαγή της δομής των χρωμοσωμάτων, είτε την αλλαγή του αριθμού των χρωμοσωμάτων. Στην πρώτη περίπτωση λέγεται χρωματοσωματική αναδιάταξη, ενώ στην δεύτερη περίπτωση λέγεται γονοτυπική μετάλλαξη.
Χρωμοσωμικές αναδιατάξεις
220px|right|thumb|Οι χρωματοσωμικές αναδιατάξεις Οι χρωμοσωμικές αναδιατάξεις μπορεί να οφείλονται είτε σε ελλείμματα είτε σε διπλασιασμούς είτε σε αναστροφές είτε σε μετατοπίσεις χρωμοσωμικών τμημάτων.
Ελλείμματα
Τα ελλείματα είναι μορφή χρωμοσωμικών μεταλλάξεων. Συμβαίνουν όταν ένα τμήμα ενός χρωμοσώματος λείπει. Τα ελλείμματα οφείλονται είτε σε ενδοχρωμοσωμικό διασκελισμό είτε σε άνισο διασκελισμό μεταξύ δύο ομολόγων χρωμοσωμάτων. Όταν τα ελλείμματα βρίσκονται σε ομοζυγωτική κατάσταση, είναι θνησιγόνα. Στην περίπτωση που υπάρχει ετεροζυγωτία ενός υπολειπόμενου αλληλομόρφου, με κάποιο έλλειμμα θα εκδηλωθεί το γνώρισμα του υπολειπόμενου αλληλομόρφου. Σε αυτή την περίπτωση το υπολειπόμενο αλληλόμορφο μοιάζει να επικρατεί, γι' αυτό ονομάζουμε αυτό το φαινόμενο ψευδοεπικράτηση. Η μετάλλαξη που δημιουργεί έλλειμμα, μπορεί να γίνει επικίνδυνη, αν το έλλειμμα πάρει την θέση ενός υγιούς και επικρατούς αλληλόμορφου, που βρίσκεται απέναντι σε ένα υπολειπόμενο θνησιγόνο (π.χ. ογκογονίδιο). Τότε το γονίδιο αυτό θα εκδηλωθεί.
Διπλασιασμοί
Μια άλλη μορφή μεταλλάξεων είναι ο διπλασιασμός, που οφείλεται σε διπλή ύπαρξη μιας χρωμοσωμικής περιοχής. Οφείλεται και αυτός σε άνισο διασκελισμό. Μία μορφή διπλασιασμού είναι και η μετάθεση, στην οποία το διπλασιασμένο τμήμα (αντίγραφο) βρίσκεται σε άλλη περιοχή από το πρωτότυπο. Οι διπλασιασμοί μπορούν να οδηγήσουν στην δημιουργία νέων γονιδίων.
Αναστροφές
Μεταλλάξεις αναστροφής έχουμε όταν ένα τμήμα χρωμοσώματος είναι ανεστραμμένο σε σχέση με την κανονική του διάταξη. Προκύπτουν από ενδοχρωματοσωμικό διασκελισμό. Η αναστροφή ανάλογα με την έκταση της μπορεί να έχει από πολύ μικρή επίπτωση σε έναν οργανισμό έως καταστροφική.
Μετατοπίσεις
Οι μετατοπίσεις είναι οι μετακινήσεις χρωμοσωμικών τμημάτων από μία θέση σε μία άλλη. Αυτή η μετάλλαξη έχει ως αποτέλεσμα την δημιουργία μονοσωμιών ή τρισωμιών, δηλαδή δημιουργία ανώμαλων καρυότυπων.
Γονοτυπικές μεταλλάξεις
Στις γονοτυπικές μεταλλάξεις έχουμε αλλαγή είτε στον αριθμό των χρωμοσωμάτων είτε στον αριθμό των χρωμοσωματικών σειρών. Στην περίπτωση αλλαγής του αριθμού των χρωμοσωμάτων η γονοτυπική μετάλλαξη ονομάζεται ανευπλοειδία ενώ στην περίπτωση αλλαγής των χρωμοσωματικών σειρών η γονοτυπική μετάλλαξη ονομάζεται ευπλοειδία.
Ανευπλοειδία
Η ανευπλοείδία είναι η μορφή γονοτυπικής μετάλλαξης στην οποία συμβαίνει αλλαγή του αριθμού των χρωμοσωμάτων. Η ανευπλοειδία έχει ως αποτέλεσμα την δημιουργία ανώμαλων καρυότυπων και την εκδήλωση προβλημάτων στα άτομα που τις φέρουν. Οι ανώμαλοι καρύοτυποι ονομάζονται μονοσωμίες (αν έχουμε έλλειψη ενός χρωμοσώματος), τρισωμίες ή τετρασωμίες (αν έχουμε αύξηση των χρωμοσωμάτων κατά ένα ή δύο). Οι πιο χαρακτηριστικές περιπτώσεις τρισωμιών είναι το σύνδρομο Down και το σύνδρομο Klinefelter, ενώ περίπτωση μονοσωμίας είναι το σύνδρομο Turner.
Ευπλοειδία
Η ευπλοειδία είναι η μορφή γονοτυπικής μετάλλαξης στην οποία συμβαίνει αλλαγή του αριθμού των χρωμοσωμικών σειρών. Διακρίνεται σε απλοειδία και σε πολυπλοειδία. Απλοειδία έχουμε όταν απουσιάζει μία χρωμοσωμική σειρά, ενώ πολυπλοειδία έχουμε όταν έχουμε αύξηση των χρωμοσωμικών σειρών. Το φαινόμενο της πολυπλοειδίας είναι πιο κοινό στα φυτά και λιγότερο συνηθισμένο στα ζώα.
Κατηγορία:Χρωμοσωμικές ανωμαλίες
Αθανάσιος Φωκάς
Ο '''Αθανάσιος Σ. Φωκάς''' είναι Έλληνας μαθηματικός και πανεπιστημιακός.
Βιογραφικά στοιχεία
Γεννήθηκε στο Αργοστόλι Κεφαλονιάς και είναι γιος του Σπύρου Φωκά και της Αναστασίας Λαγγούση. Αδερφός του ήταν ο Μητροπολίτης Κεφαλληνίας Γεράσιμος. Σπούδασε αεροναυπηγική στο πανεπιστήμιο Imperial College του Λονδίνου και ιατρική στο Μαϊάμι (1986). Το 1979 απέκτησε διδακτορικό δίπλωμα εφαρμοσμένων μαθηματικών από το Ινστιτούτο τεχνολογίας της Καλιφόρνιας. Το 1986 εξελέγη καθηγητής του τμήματος μαθηματικών και ηλεκτρονικών υπολογιστών στο πανεπιστήμιο Clarkson, το 1996 ανέλαβε την έδρα εφαρμοσμένων μαθηματικών του Imperial College και το 2002 την έδρα μη γραμμικής μαθηματικής επιστήμης του Πανεπιστημίου του Cambridge.
Έχει τιμηθεί πλείστες φορές για το επιστημονικό του έργο. Το 1983 τιμήθηκε με το βραβείο "J.W. Graham Research Prize", της πολιτείας της Νέας Υόρκης, το 2000 με το «Naylor» της Μαθηματικής εταιρείας του Λονδίνου, ένα από τα σημαντικότερα βραβεία παγκοσμίως, το 2005 με τον σταυρό Ταξιάρχη του Τάγματος του Φοίνικος, από τον πρόεδρο της ελληνικής δημοκρατίας, ενώ το 2006 με το αριστείο του ιδρύματος Μποδοσάκη. Το 2005 εξελέγη τακτικό μέλος της Ακαδημίας Αθηνών. Κάθε χρόνο στο πανεπιστήμιο Κλάρκσον πραγματοποιούνται διαλέξεις με τίτλο: «The Fokas Distinguished Lecture Series». Είναι μέλος σε πολλές επιτροπές, επίτιμος διδάκτωρ σε πολλά πανεπιστήμια ενώ έχει διατελέσει πρόεδρος της Εθνικής βιβλιοθήκης της Ελλάδος. Το 2018 αγορεύθηκε Επίτιμος Διδάκτορας του τμήματος ΗΜΜΥ του Δημοκριτείου Πανεπιστημίου.
Είναι παντρεμένος και έχει τρία παιδιά.
Αναφορές
Κατηγορία:Μέλη της Ακαδημίας Αθηνών Κατηγορία:Έλληνες πανεπιστημιακοί Κατηγορία:Έλληνες μαθηματικοί
Κορκοντραί
Το Κορκοντραί (γαλλικά: Corcondray) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Κέννεθ Σίβερτσεν
Ο Κέννεθ Σίβερτσεν (Kenneth Sivertsen, 16 Ιανουαρίου 1961 - 24 Δεκεμβρίου 2006) ήταν Νορβηγός μουσικός, ποιητής, κωμικός και συνθέτης.
Εξωτερικοί σύνδεσμοι
Σιβερτσεν Σιβερτσεν Σιβερτσεν
Βαλκανικό κύπελλο συλλόγων 1977
Το Βαλκανικό Κύπελλο Συλλόγων 1977 ήταν το 15ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε αήττητος ο Παναθηναϊκός από την Ελλάδα, στην πρώτη συμμετοχή του στη διοργάνωση. Στον τελικό αντιμετώπισε τη Σλάβια Σόφιας από τη Βουλγαρία. Η προκριματική φάση της διοργάνωσης ξεκίνησε το Νοέμβριο του 1976 και τελείωσε τον Αύγουστο του 1977. Οι δύο τελικοί έγιναν την επόμενη σεζόν, στις 14 Δεκεμβρίου 1977 και 15 Μαρτίου 1978, ενώ είχε ξεκινήσει ήδη η επόμενη διοργάνωση.
Εξωτερικοί σύνδεσμοι
Κατηγορία:Βαλκανικό κύπελλο συλλόγων ποδοσφαίρου Κατηγορία:Ποδόσφαιρο το 1977
Βραβεία Βρετανικής Ακαδημίας Κινηματογράφου 2011
Η 65η απονομή των Βραβείων της Βρετανικής Ακαδημίας Κινηματογράφου, γνωστά κυρίως ως Βραβεία BAFTA, πραγματοποιήθηκε στις 12 Φεβρουαρίου 2012 στο Royal Opera House του Λονδίνου και τίμησε τις καλύτερες ταινίες του 2011. Οι υποψηφιότητες ανακοινώθηκαν στις 17 Ιανουαρίου 2012.
Εξωτερικοί σύνδεσμοι
2012 BAFTA
Ιγιαπέλ
Ως κοινότητα, το Ιγιαπέλ είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια. Σύμφωνα με την απογραφή του 2002 του Εθνικού Ινστιτούτου Στατιστικής, το Ιγιαπέλ εκτείνεται σε μια έκταση 2,629.1 χλμ² και έχει 30.355 κατοίκους.
Εξωτερικοί σύνδεσμοι
Κατηγορία:Πόλεις της Χιλής Κατηγορία:Κοινότητες της Χιλής
Κατάλογος αεροδρομίων στην Πορτογαλία
Ο παρών κατάλογος περιλαμβάνει τα αεροδρόμια που βρίσκονται στην Πορτογαλία (συμπεριλαμβανομένων όσων τοποθετούνται στις Αζόρες και το νησί Μαδέρα), ταξινομημένα με βάση την τοποθεσία τους. .
Κατάλογος
Σημειώσεις:
Εξωτερικοί σύνδεσμοι
Κατηγορία:Μεταφορές στην Πορτογαλία Κατηγορία:Κατάλογοι που αφορούν την Πορτογαλία *
Πρωτοεπιστήμη
Ως πρωτοεπιστήμη εννοείται εκείνος ο τομέας έρευνας που δεν έχει ακόμα αναπτυχθεί ως επιστήμη, αλλά διαθέτει τη δυνατότητα να εγκαθιδρυθεί ως επιστημονικά αποδεκτή. Υπό αυτή την έννοια όλες οι σύγχρονες επιστήμες υπήρξαν κάποτε πρωτοεπιστήμες, καθώς ξεκίνησαν ως υποθέσεις, γύρω από τις οποίες δημιουργήθηκε σταδιακά μέσω της παρατήρησης και της έρευνας το επιστημονικό τους κέλυφος.
Αντίθετα από την επιστήμη, η πρωτοεπιστήμη:
Παραδείγματα
Για τους σκεπτικιστές πρωτοεπιστήμες χαρακτηρίζονται τομείς έρευνας όπως:
Ανάλογα μάλιστα με τον ορισμό που δίνουν ορισμένοι στην λέξη επιστήμη πολλοί θεωρούν τις 'μαλακές' επιστήμες όπως η ανθρωπολογία, η ψυχολογία και τα οικονομικά ως πρωτοεπιστήμες.
Πρωτοεπιστήμη κατά ψευδοεπιστήμης
Κατά την άποψη των σκεπτικιστών 'επιστημόνων' με δεδομένο το γεγονός ότι οι περισσότερες επιστήμες ξεκίνησαν ως πρωτοεπιστήμες, αρκετοί ψευδοεπιστήμονες περιγράφουν το έργο τους ως 'πρωτοεπιστημονικό', για να του προσδώσουν αέρα εγκυρότητας.
Είναι δύσκολη για τους σκεπτικιστές η διάκριση μεταξύ πρωτοεπιστήμης αλλά γενικώς αναγνωρίζουν την διαφορά στο γεγονός ότι η πρωτοεπιστήμη είναι πειραματική και υποθετική, εντέλει απόλυτα εξαρτώμενη από την επαλήθευση.
Κατηγορία:Πρωτοεπιστήμες Κατηγορία:Επιστημονική μέθοδος
Φυσική ωκεανογραφία
Χωρίζεται σε δύο κλάδους: την Περιγραφική Φυσική Ωκεανογραφία (ΠΦΩ) και τη Δυναμική Φυσική Ωκεανογραφία (ΔΦΩ).
Η ΠΦΩ μελετά τις φυσικές ιδιότητες του θαλάσσιου νερού (αλατότητα, θερμοκρασία, πυκνότητα, υδάτινοι τύποι και μάζες θαλάσσιου νερού), τις μεθόδους παρατήρησης και πρόγνωσης της θαλάσσιας κυκλοφορίας (όργανα και μέθοδοι μέτρησης των φυσικών παραμέτρων στον ωκεανό, αριθμητικά μοντέλα στη φυσική ωκεανογραφία, βασικές δομές της επιχειρησιακής φυσικής ωκεανογραφίας) και την επιφανειακή και κατά βάθος κατανομή των φυσικών παραμέτρων στον ωκεανό (Γεωγραφία των ωκεανών, κατακόρυφη κατανομή φυσικών παραμέτρων στην υδάτινη στήλη, κατανομή των βασικών φυσικών παραμέτρων στον παγκόσμιο ωκεανό, θερμικό ισοζύγιο και ισοζύγιο καθαρού νερού, κύρια ωκεάνια συστήματα ρευμάτων).
Η ΔΦΩ μελετά τις ωκεάνιες κινήσεις. Το ωκεάνιο νερό κινείται με τα κύματα, τα ρεύματα και τις παλίρροιες.
Θερμοκρασία
Η θερμοκρασία (temperature, T) είναι η παράμετρος, η μεταβλητή, του ωκεάνιου νερού που μελετάται με τη μεγαλύτερη συχνότητα από όλες τις υπόλοιπες. Στους ωκεανούς εμφανίζεται ένα πολύ μεγάλο εύρος θερμοκρασιακών τιμών. Στα ρηχά παράκτια τροπικά νερά επικρατούν θερμοκρασίες της τάξης περίπου των 38oC (100oF) ενώ στους πόλους τα νερά είναι σχεδόν παγωμένα. Η τιμή της θερμοκρασίας στα επιφανειακά στρώματα του ωκεάνιου νερού εξαρτάται από το γεωγραφικό πλάτος και την εποχή του χρόνου. Μεγαλύτερη ποσότητα θερμοκρασίας ανά μονάδα επιφάνειας δέχεται ο Ισημερινός από ότι οι πόλοι, ενώ μεγαλύτερη ποσότητα θερμότητας δέχεται μια περιοχή το καλοκαίρι από ότι το χειμώνα.
Η θάλασσα χαρακτηρίζεται από σημαντική ικανότητα αποθήκευσης θερμότητας. Μεγαλύτερα ποσά θερμότητας ανά μονάδα επιφάνειας απορροφώνται στη περιοχή του ισημερινού από ότι στους πόλους. Η θερμότητα που έχει απορροφηθεί σε μια ωκεάνια περιοχή μεταφέρεται σε άλλες ψυχρότερες. Γενικά, είναι γνωστό ότι η ικανότητα της θάλασσας να αποθηκεύει μεγάλα ποσά θερμότητας διαδραματίζει σημαντικό ρόλο επηρεάζοντας και μεταβάλλοντας τις κλιματικές συνθήκες των ηπείρων.
Οι ετήσιες διακυμάνσεις της επιφανειακής θερμοκρασίας των ωκεανών είναι ανάλογες κατά κύριο λόγο των αντίστοιχων διακυμάνσεων της ηλιακής ακτινοβολίας. Εξαρτώνται ακόμη από τους επικρατούντες ανέμους και από την ύπαρξη θαλάσσιων ρευμάτων.
Οι κατακόρυφες διακυμάνσεις της θερμοκρασίας καθορίζονται κατά κύριο λόγο από την ωκεάνια κυκλοφορία, με την εξαίρεση βέβαια των επιφανειακών στρωμάτων στα οποία τον καθοριστικό ρόλο έχουν η ποσότητα της ηλιακής ενέργειας και ο μηχανισμός θερμικής ανταλλαγής ωκεανού-ατμόσφαιρας. Η θερμοκρασιακή κατανομή ως προς το βάθος (το profile των τιμών της θερμοκρασίας ως προς τη μεταβολή του βάθους) φανερώνει την ύπαρξη τριών ζωνών κάτω από την ανώτερη στιβάδα, το εύρος της οποίας κυμαίνεται από 0 έως 5 m.
Αλατότητα
Αλατότητα (salinity, S) είναι η ολική ποσότητα του διαλυμένου υλικού, σε μέρη επί τοις χιλίοις κατά βάρος σε ένα κιλό θαλάσσιου νερού, όταν όλες οι βρωμιούχες και ιωδιούχες ενώσεις που περιέχονται έχουν αντικατασταθεί από ισοδύναμη ποσότητα χλωριούχων ενώσεων, όλη η ποσότητα των ανθρακικών έχει μετατραπεί σε οδείδια ενώ όλο το οργανικό υλικό έχει οξειδωθεί. Η αλατότητα εκτιμάται σήμερα μετρώντας την ηλεκτρική αγωγιμότητα του ωκεάνιου νερού, μια μέθοδο που έχει ακρίβεια 0,002‰. Η αλατότητα μετράται με κατάλληλο όργανο in situ, το CTD (Salinity-Temperature-Depth). Το όργανο αυτό δίνει την αγωγιμότητα (conductivity), που μετράται με επαγωγική κυψέλη, τη θερμοκρασία (temperature), που μετράται με αντίσταση σύρματος πλατίνας και το βάθος (depth), που δίνεται με μέτρηση της πίεσης.
Στα επιφανειακά νερά των ωκεανών, η τιμή της αλατότητας εξαρτάται κύρια από τα εξής φαινόμενα:
Στις παράκτιες περιοχές, εκτός από τα πιο πάνω φαινόμενα, επιδρά επίσης η προσθήκη γλυκού νερού από τα ποτάμια, ελαττώνοντας τη τιμή της αλατότητας. Στις πολικές περιοχές τόσο ο σχηματισμός πάγων όσο και η τήξη συμβάλλουν στον καθορισμό της αλατότητας. Το γλυκό νερό έχει αλατότητα μικρότερη από 0,5‰. Το νερό με αλατότητα κυμαινόμενη μεταξύ 0,5‰ και 17‰ είναι υφάλμυρο (brackish water). Υφάλμυρα νερά συναντώνται στις εκβολές των ποταμών, δηλαδή εκεί που συναντώνται το γλυκό νερό των ποταμών και το αλμυρό θαλάσσιο νερό. Γενικά η τιμή της αλατότητας στις περισσότερες ωκεάνιες περιοχές κυμαίνεται από 33 μέχρι 37‰, με μια μέση τιμή της τάξης περίπου του 35‰. Οι μέσες αλατότητες των ωκεανών είναι:
Πίεση
Εξετάζοντας τη κατανομή της πίεσης (pressure) στο ωκεάνιο νερό, λαμβάνεται υπόψη η ύπαρξη του βαρυτικού πεδίου. Συνεπώς, ισχύει ο θεμελιώδης νόμος της Υδροστατικής, σύμφωνα με τον οποίο η πίεση P δεν είναι η ίδια σε όλη τη μάζα του νερού αλλά εξαρτάται από το αντίστοιχο βάθος του σημείου στο οποίο μελετάται.
Πυκνότητα
Τα πυκνά στρώματα νερού, λόγω της βαρυτικής δύναμης και των νόμων της πλευστότητας, τείνουν να βυθίζονται. Αντίθετα, προς την επιφάνεια της υδάτινης στήλης ανεβαίνουν τα ελαφρύτερα στρώματα νερού. Η κατακόρυφη αυτή κίνηση δημιουργεί στρωμάτωση της υδάτινης στήλης, με αύξηση της τιμής της πυκνότητας του ωκεάνιου νερού αυξανομένου του βάθους της υδάτινης στήλης.
Η κάθετη κατανομή της πυκνότητας παρουσιάζει τρία στρώματα:
Κύματα
Τα κύματα είναι το αποτέλεσμα της διαταραχής της ωκεάνιας επιφάνειας. Τα κύματα είναι κινήσεις του νερού κατά τις οποίες ένα υλικό σημείο του νερού διαγράφει τροχιά με επακόλουθη μετάδοση ενέργειας όχι όμως και μεταφοράς μάζας. Κύματα ρηχών νερών χαρακτηρίζονται εκείνα που κινούνται σε θαλάσσια νερά με βάθη μικρότερα του ενός εικοστού του αντίστοιχου μήκους κύματός τους. Στη κατηγορία αυτή ανήκουν τα κύματα πλησιάζοντας την ακτογραμμή. Τα μεταβατικά κύματα έχουν μήκος κύματος κυμαινόμενο από 2 έως 20 φορές το βάθος της θάλασσας, ενώ η ταχύτητά τους εξαρτάται από το βάθος του νερού και από τη περίοδο του κύματος. Τα κύματα στα βαθιά νερά έχουν σταθερό μήκος κύματος. Καθώς πλησιάζουν σε ρηχές περιοχές η ταχύτητά τους ελαττώνεται, γίνονται υψηλότερα και το σχήμα τους αλλάζει ενώ το μήκος κύματος αρχίζει να μειώνεται. Λόγω του μικρού βάθους της θάλασσας, αρχίζει η βάση του κύματος να έρχεται σε επαφή με το θαλάσσιο πυθμένα και βαθμιαία το κυματικό profile μεταβάλλεται. Η επαφή δημιουργεί τριβή που ελαττώνει τη κυκλική τροχιά κίνησης στη βάση του κύματος ενώ η κορυφή του κύματος συνεχίζει με την ίδια αρχική της ταχύτητα.
Κατηγορίες κυμάτων
Παλίρροιες
Οι παλίρροιες ανάλογα με το μέσο στο οποίο εκδηλώνονται διακρίνονται σε ατμοσφαιρικές παλίρροιες, παλίρροιες του φλοιού της Γης και ωκεάνιες παλίρροιες. Οι ατμοσφαιρικές παλίρροιες και οι παλίρροιες του φλοιού της Γης χαρακτηρίζονται γενικώς ως ανεπαίσθητες. Το ωκεάνιο παλιρροϊκό φαινόμενο περιλαμβάνει τις ωκεάνιες παλίρροιες και τα παλιρροϊκά ρεύματα. Η παλίρροια αφορά τη περιοδική κίνηση, ανύψωση και διαδοχική πτώση της στάθμης της θάλασσας λόγω των ελκτικών δυνάμεων που ασκούν τα διάφορα ουράνια σώματα και κυρίως ο Ήλιος και η Σελήνη στη Γη, καθώς ο πλανήτης Γη περιστρέφεται γύρω από τον Ήλιο και γύρω από τον άξονά του. Η περιοδική μεταβολή της στάθμης της θάλασσας λαμβάνει χώρα συνήθως δύο φορές την ημέρα. Έτσι το νερό ανεβαίνει φθάνοντας σε ένα μέγιστο ύψος που αντιστοιχεί στη παλιρροϊκή πλήμμη και στη συνέχεια κατεβαίνει φθάνοντας σε ένα ελάχιστο επίπεδο που αντιστοιχεί στη παλιρροϊκή ρηχία.
Διοργανώσεις Ε.Π.Σ. Πέλλας 2015–16
Για την περίοδο 2015–16, η Ένωση Ποδοσφαιρικών Σωματείων Πέλλας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Πέλλας.
Φυσική ωκεανογραφία
Ρεύματα
Το θαλάσσιο ρεύμα είναι η κίνηση του θαλάσσιου νερού με μεταφορά ύλης προς κάποια κατεύθυνση. Ένα θαλάσσιο ρεύμα χαρακτηρίζεται από την αντίστοιχη ταχύτητα και διεύθυνση. Η ταχύτητα μετράται σε κόμβους (ναυτικά μίλα/h) ή σε μικρότερες μονάδες (ναυτικά μίλια/24h), ενώ σε θεωρητικό επίπεδο χρησιμοποιείται η μονάδα cm/sec. Η κατεύθυνση καθορίζεται σε μοίρες ως προς τον βορρά (αντίθετη δηλαδή από τον καθορισμό των ανέμων που γίνεται με βάση το σημείο του ορίζοντα από το οποίο ξεκινά ο άνεμος). Τα θαλάσσια ρεύματα μελετώνται είτε κατά Euler είτε κατά Lagrange. Σύμφωνα με τον πρώτο τρόπο, ορίζεται ένα συγκεκριμένο σταθερό σημείο στον θαλάσσιο χώρο και στη συνέχεια μελετάται η χρονική μεταβολή της ταχύτητας και διεύθυνσης του θαλάσσιου ρεύματος στο σημείο αυτό. Η μέτρηση γίνεται χρησιμοποιώντας ρευματόμετρα και ρευματογράφους. Σύμφωνα με τον δεύτερο τρόπο, ορίζεται ένα συγκεκριμένο υλικό σημείο που κατά την αρχή των χρόνων (t = t0) κατείχε μια συγκεκριμένη θέση στο χώρο και παρακολουθείται η τροχιά που διαγράφει. Η μέτρηση γίνεται χρησιμοποιώντας κατάλληλα όργανα που δρουν ουσιαστικά ως υποθαλάσσιο πανί. Η κίνησή τους πρέπει να ταυτίζεται με τη ροή του νερού και όχι τη κίνηση του αέρα.
Διοργανώσεις Ε.Π.Σ. Πέλλας 2015–16
Η πρωταθλήτρια της Α΄ κατηγορίας της ΕΠΣ Πέλλας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Φυσική ωκεανογραφία
Ρεύματα
Η ταξινόμηση των θαλάσσιων ρευμάτων με κριτήριο τον όγκο του μεταφερόμενου θαλάσσιου νερού, σε φθίνουσα σειρά, είναι:
Διοργανώσεις Ε.Π.Σ. Πέλλας 2015–16
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Πέλλας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Πέλλας είναι η εξής:
Φυσική ωκεανογραφία
Ωκεάνια Κυκλοφορία
Ο όρος ωκεάνια κυκλοφορία γενικά περιλαμβάνει φαινόμενα μεγάλης κλίμακας και σχεδόν σταθερά, όπως το Ρεύμα του Κόλπου και φαινόμενα εποχικά που επαναλαμβάνονται από τη μια χρονιά στην άλλη, όπως τα ρεύματα του Ινδικού Ωκεανού στη περιοχή του Ισημερινού. Η ωκεάνια κυκλοφορία στις βαθιές περιοχές οφείλεται σε διαφορετικές τιμές πυκνότητας, λόγω διαφορετικών τιμών της θερμοκρασίας και της αλατότητας των σωμάτων θαλάσσιου νερού. Η ωκεάνια κυκλοφορία λόγω διαφορετικής πυκνότητας είναι η θερμόαλη κυκλοφορία (thermohaline circulation). Ονομάζεται επίσης ωκεάνιος μεταφορικός ιμάντας ή παγκόσμιος μεταφορικός ιμάντας (ocean conveyor belt, global conveyor belt, meriditional overturning circulation, MOC). Η θαλάσσια κυκλοφορία στα επιφανειακά στρώματα νερού εξαρτάται κυρίως από τους ανέμους που πνέουν. Τα ισχυρά επιφανειακά ρεύματα περιορίζονται κυρίως στα ανώτερα 100-200 m του ωκεανού με εξαιρέσεις τα θερμά, στενά και γρήγορα ρεύματα στις δυτικές ακτές των ωκεάνιων λεκανών (western boundary currents) (όπως το Ρεύμα του Κόλπου που ξεκινά από τον Κόλπο του Μεξικού, το Ρεύμα Agulhas στον Νοτιοδυτικό Ινδικό Ωκεανό και το Ρεύμα Kuroshio στον Δυτικό Ειρηνικό Ωκεανό) καθώς επίσης το Παραπόλιο Ρεύμα της Ανταρκτικής, πρέπει να τονισθεί ότι οι αντικυκλώνες στα μέσα πλάτη εντοπίζονται σε βάθη μεγαλύτερα των 1000 m. Η μέση ταχύτητα των επιφανειακών ρευμάτων στον ανοικτό ωκεανό συνήθως είναι μικρότερη των 0,4 knots, με εξαίρεση τα γρήγορα ρεύματα στις δυτικές ακτές των ωκεάνιων λεκανών, όπως το Ρεύμα του Κόλπου και τα Ρεύματα του Ειρηνικού, Ινδικού και Ατλαντικού στη περιοχή του Ισημερινού, με ταχύτητα της τάξης των 2-4 knots.
Διοργανώσεις Ε.Π.Σ. Πέλλας 2015–16
Α1 Κατηγορία
Ο Αλμωπός Αριδαίας κατέκτησε το πρωτάθλημα της Α1 και στη συνέχεια την άνοδο στη Γ΄ Εθνική της επόμενης περιόδου μέσω του Πρωταθλήματος Πρωταθλητριών ΕΠΣ. Συνολικά τέσσερις ομάδες υποβιβάστηκαν λόγω και της επιστοφής από τη Γ΄ Εθνική του Απόλλωνα Κρύας Βρύσης. Δεν έγιναν Play Off ανάδειξης πρωταθλητή και Play Out για τις ομάδες που θα υποβιβαστούν (παρα μόνο για την τέταρτη θέση υποβιβασμού ) καθώς οι βαθμολογικές διαφορές στην κανονική περίοδο ήταν μεγαλύτερες από τις προβλεπόμενες στην προκήρυξη του πρωταθλήματος. Πηγή: ΕΠΣ Πέλλας
Φυσική ωκεανογραφία
Βιβλιογραφία
Κατηγορία:Ωκεανογραφία
Διοργανώσεις Ε.Π.Σ. Πέλλας 2015–16
Α1 Κατηγορία
(Π) Πρωταθλήτρια, (Υ) Υποβιβάσθηκε
Σημειώσεις:
Α΄ Κατηγορία
Σε δυο ομίλους των 15 ομάδων διεξήχθη η Α΄ Κατηγορία. Τέσσερις συνολικά ομάδες κερδίζουν την άνοδο λόγω και της ανόδου του Αλμωπού Αριδαίας στη Γ΄ Κατηγορία. Οι πρωταθλητές των δυο ομίλων Νίκη Καλής και Δόξα Μελισσίου κέρδισαν απ' ευθείας την άνοδο και οι δευτεραθλητές Δόξα Μαυροβουνίου (χωρις μπαράζ λόγω μεγαλης βαθμολογικής διαφορας από την 3η) και Μέγας Αλέξανδρος Αρσενίου (που επικράτησε στα Play Off της 2ης στην κανονική διάρκεια ομάδας του Φίλιππου Σταυροδρομίου )
Ματέο Αντρεΐνι
Ο Ματέο Αντρεϊνι (γεννηθείς 10 Οκτωβρίου 1981) είναι διεθνής αμυντικός ποδοσφαιριστής από το Σαν Μαρίνο. Αγωνίζεται στην Τρε Φιόρι και στην Εθνική Σαν Μαρίνο.
Διοργανώσεις Ε.Π.Σ. Πέλλας 2015–16
1ος Όμιλος
Πηγή: ΕΠΣ Πέλλας
Ματέο Αντρεΐνι
Καριέρα
Ξεκίνησε την καριέρα του από την Καϊλούνγκο το 2003. Το 2004 υπέγραψε στην Λιμπερτάς. Την επόμενη χρονιά μετεγράφηκε στην Τρε Φιόρι, παραμένοντας στην ομάδα μέχρι και σήμερα.
Διοργανώσεις Ε.Π.Σ. Πέλλας 2015–16
2ος Όμιλος
Πηγή: ΕΠΣ Πέλλας
Ματέο Αντρεΐνι
Διεθνής Καριέρα
Από το 2005 είναι διεθνής με την Εθνική Σαν Μαρίνο. Έχει συνολικά 24 συμμετοχές.
Διοργανώσεις Ε.Π.Σ. Πέλλας 2015–16
Β΄ Κατηγορία
Σε δυο ομίλους (10 και 11 ομάδων) διεξήχθη και η Β κατηγορία του πρωταθλήματος. Πέντε συνολικά ομάδες (λόγω της ανόδου του Αλμωπού Αριδαίας) θα ανεβούν κατηγορία οι δυο πρώτες κάθε ομίλου και η νικήτρια αγώνα κατάταξης μεταξύ των τριταθλητριών κάθε ομίλου.
Ματέο Αντρεΐνι
Εξωτερικοί σύνδεσμοι
Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Αγίου Μαρίνου Κατηγορία:Ποδοσφαιριστές από τον Άγιο Μαρίνο Κατηγορία:Ποδοσφαιριστές Τρε Φιόρι Κατηγορία:Ποδοσφαιριστές ΣΠ Καϊλούνγκο Κατηγορία:Ποδοσφαιριστές ΑΚ Λιμπερτάς
Διοργανώσεις Ε.Π.Σ. Πέλλας 2015–16
Εξωτερικοί σύνδεσμοι
Κατηγορία:Ε.Π.Σ. Πέλλας Κατηγορία:Εγχώρια ποδοσφαιρικά πρωταθλήματα 2015–2016 Κατηγορία:Εγχώρια ποδοσφαιρικά κύπελλα 2015-2016
Άλαν Σάντατζ
Ο Άλαν Ρεξ Σάντατζ (Allan Rex Sandage, 18 Ιουνίου 1926 − 13 Νοεμβρίου 2010) ήταν Αμερικανός αστρονόμος.
Βιογραφικά στοιχεία και έρευνα
Ο Σάντατζ γεννήθηκε στην Άιοβα Σίτυ της πολιτείας Αϊόβα από γονείς εβραϊκής καταγωγής και απεφοίτησε από το Πανεπιστήμιο του Ιλινόι το 1948. Πήρε το διδακτορικό του το 1953 από το Ινστιτούτο Τεχνολογίας της Καλιφόρνια. Ο Σάντατζ υπήρξε ο καλύτερος από τους μαθητές και ο «διάδοχος» του ονομαστού αστρονόμου Έντγουιν Χαμπλ (Edwin Powell Hubble), συνεχίζοντας το ερευνητικό του πρόγραμμα στο δεύτερο μισό του εικοστού αιώνα. Από τη δεκαετία του 1950 ως τη δεκαετία του 1970 ο Sandage θεωρείτο ως ο κορυφαίος παρατηρησιακός κοσμολόγος, καθώς έχει συμβάλει σημαντικά σε όλες τις πτυχές της κοσμολογικής κλίμακας αποστάσεων.
Ο Σάντατζ άρχισε να εργάζεται στο Αστεροσκοπείο του Πάλομαρ. Το 1958 δημοσίευσε την πρώτη καλή εκτίμηση για την τιμή της Σταθεράς του Hubble: 75 km/s/Mpc, που είναι κοντά και στην τιμή που γίνεται αποδεκτή σήμερα. Αργότερα πάντως έγινε ο κύριος υποστηρικτής της χαμηλής τιμής της σταθεράς (γύρω στα 50 km/s/Mpc, που υποδήλωνε ηλικία του Σύμπαντος περί τα 20 δισεκατομμύρια έτη).
Ο Σάντατζ διεξήγαγε φασματικές μελέτες σφαιρωτών αστρικών σμηνών και συνεπέρανε ότι είχαν ηλικία «τουλάχιστον 25 δισεκατομμυρίων ετών». Αυτό τον οδήγησε στην υπόθεση ότι το Σύμπαν δεν διαστέλλεται συνεχώς από τη δημιουργία του μέχρι σήμερα, αλλά ότι διαστέλλεται και συστέλλεται με περίοδο 80 δισεκ. έτη. Σήμερα γίνεται δεκτό ότι το Σύμπαν διαστέλλεται συνεχώς, και ότι η ηλικία του είναι 13 δισεκατομμύρια έτη.
Ο Σάντατζ επίσης ήταν γνωστός για την ανακάλυψη στον Γαλαξία Μεσιέ 82 πιδάκων (jets) που εκτινάσσονται από τον πυρήνα του, ενώ ανεκάλυψε και τον αστεροειδή 96155 1973 ΗΑ (στις 27 Απριλίου 1973).
Ο Σάντατζ πέθανε από καρκίνο στο πάγκρεας σε ηλικία 84 ετών, στο Σαν Γκάμπριελ της Καλιφόρνια.
Τιμητικές διακρίσεις
Βραβεία: Ονομάσθηκαν προς τιμή του:
Προσωπικές απόψεις
Σε ηλικία 50 ετών ο Σάντατζ έγινε Χριστιανός. Απάντησε στην ερώτηση «Μπορεί κάποιος να είναι ταυτόχρονα επιστήμονας και Χριστιανός;» ως εξής: «Ναι. Καθώς είπα και πριν, ο κόσμος είναι υπερβολικά περίπλοκος σε όλα τα μέρη του και τις διασυνδέσεις τους ώστε να οφείλεται στην τύχη και μόνο.»
Στο βιβλίο του Lee Strobel The Case For Faith, ο Sandage αναφέρεται ότι είπε: «Το εκπληκτικότερο πράγμα για μένα είναι η ίδια η ύπαρξή μου. Πώς μπορεί η άψυχη ύλη να οργανώνεται έτσι ώστε να σκέπτεται τον εαυτό της;» (σ.92).
Εξωτερικοί σύνδεσμοι
Κατηγορία:Αμερικανοί αστρονόμοι Κατηγορία:Αμερικανοεβραίοι επιστήμονες
Μιχάλης Μόσιος
Ο Μιχάλης Μόσιος (Θεσσαλονίκη 10 Μαρτίου 1947) είναι Έλληνας ηθοποιός του θεάτρου και του κινηματογράφου.
Βιογραφία
Δημιούργησε στο θέατρο τον χαρακτήρα του γύφτου "Ταμτάκου", χαρακτήρας που τον καθιέρωσε και στον κινηματογράφο μέσα από μια σειρά ταινιών. Ξεκίνησε την καριέρα του στον κινηματογράφο το 1972 με το έργο Αν ήμουν πλούσιος.
Έπαιξε σε πάνω από πέντε τηλεοπτικές σειρές της ΕΡΤ και της ΥΕΝΕΔ, έχει πρωταγωνιστήσει σε εννέα ελληνικές κινηματογραφικές ταινίες, ενώ δεκατρία άλλα έργα του έχουν κυκλοφορήσει σε βιντεοκασέτες, και έχει παίξει σε πολλές θεατρικές παραστάσεις. Μέσα από την δημιουργία του αυθόρμητου και σατιρικού "Ταμτάκου" γνωρίστηκε και αγαπήθηκε από τον κόσμο.
Κρατικό Θέατρο Βορείου Ελλάδος
Ξεκίνησε τα πρώτα βήματα στο ελληνικό θέατρο στην Θεσσαλονίκη και στο Κρατικό Θέατρο Βορείου Ελλάδος. Την περίοδο 1969-1972 συμμετείχε σε παραστάσεις αρχαίων Ελλήνων και ξένων συγγραφέων, όπως "Πλούτος" του Αριστοφάνη, "Αγαμέμνων" του Αισχύλου, "Βάτραχοι" του Αριστοφάνη, "Αντιγόνη" του Σοφοκλή, "Μάκβεθ" του Ουίλιαμ Σαίξπιρ, "Φάουστ" του Γιόχαν Βόλφγκανγκ φον Γκαίτε, "Ένα Ονειρόδραμα" του Αυγούστου Στρίντμπεργκ, "Όνειρο Καλοκαιρινής Νύχτας" του Ουίλιαμ Σαίξπιρ, "Ερωτόκριτος" του Βιτσέντζου Κορνάρου, "Ο Βασιλικός" του Αντωνίου Μάτεση, "Το Ζευγάρωμα" του Γρηγόριου Ξενόπουλου, "Οι Πίθηκοι" του Γρηγόρη Βαφιά και "Γεωργάκης Ολύμπιος - Εμμανουήλ Παππάς - Οι ρίζες" των Γιώργου Κιτσόπουλου και Θάνου Κωτσόπουλου.
Έπειτα κατέβηκε στην Αθήνα, όπου συμμετείχε σε διάφορες παραστάσεις. Το 1972 συμμετείχε στην κινηματογραφική ταινία "Αν Ήμουν Πλούσιος" σε σκηνοθεσία του Στέλιου Τατασόπουλου και στην θεατρική παράσταση "Ριχάρδος Γ'" με τον Δημήτρη Χορν στο Δημοτικό Θέατρο Πειραιώς. Την χειμερινή περίοδο 1972-1973 εμφανίστηκε στο Μοντέρνο Θέατρο και στην παράσταση "Τα Πατατάκια" του Άρνολντ Ουέσκερ, το 1973 στο Θέατρο Μινώα στην παράσταση "Θέλω Έρωτα Όχι Πόλεμο", την περίοδο 1973-1974 συμμετείχε στην περιοδεία της παράστασης "Ο Σεΐχης Της Καβάλας" με την Ρένα Βλαχοπούλου, συνεργασία που ευδοκίμησε τα επόμενα έτη της μεταδικτατορικής Ελλάδας, όταν επέστρεψε στο Δημοτικό Θέατρο Πειραιώς και συμμετείχε την περίοδο 1974-1975 στην παράσταση "Παπαδόπουλος και Σία" και το 1975 στο ίδιο θέατρο στην παράσταση "Η Χαρτοπαίχτρα".
Πηγές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης
Μίεζα
μικρογραφία|Περιπατητική Σχολή του Αριστοτέλη στη Μίεζα Η Μίεζα «Ιερό των Νυμφών» ήταν ιερός χώρος της αρχαίας Μακεδονίας, όπου ο Αριστοτέλης δίδαξε τον Μέγα Αλέξανδρο μεταξύ 343 π.Χ.- 340 π.Χ. καθ' υπόδειξιν του πατέρα του Φιλίππου. Σε αντάλλαγμα, ο Φίλιππος ανοικοδόμησε και απελευθέρωσε τους πολίτες των Σταγείρων, της πατρίδας του Αριστοτέλη, η οποία είχε ισοπεδωθεί από προηγούμενη κατάκτηση σε όλη την Ελλάδα και τη Μακεδονία. μικρογραφία|αριστερά|Ο Αλέξανδρος και ο διδάσκαλός του, Αριστοτέλης
Ο Κλαύδιος Πτολεμαίος κατατάσσει τη Μίεζα στις πόλεις της Ημαθίας. Ο Στέφανος ο Βυζάντιος, αντίθετα, αντλώντας τις πληροφορίες του προφανώς από τον Θεαγένη, το αναφέρει ως «τόπος Στρυμόνος» και προσθέτει ότι μερικές φορές ονομαζόταν Στρυμώνιο. Η τοποθεσία όπου βρισκόταν κάποτε η Μίεζα είναι η σύγχρονη Λευκάδια, κοντά στη σύγχρονη πόλη Νάουσα στη Μακεδονία και αποτελεί αντικείμενο αρχαιολογικών ανασκαφών από το 1954.
Η Μίεζα πήρε το όνομά της από τη Μίεζα, στην αρχαία μακεδονική μυθολογία, κόρη του Βέρες και αδελφή του Όλγανου και της Βέροιας. Εκεί βρισκόταν το σπίτι του Πευκέστα, εταίρου του Μέγα Αλέξανδρου.
Οι μαθητές που εκπαιδεύτηκαν στη Μίεζα περιλαμβάνουν τον Ηφαιστίων, τον Πτολεμαίο Α' Σώτηρ, τον Κάσσανδρο και τον Κλείτο τον Μέλα.
Εξωτερικοί σύνδεσμοι
Κατηγορία:Αρχαία Βοττιαία Κατηγορία:Πόλεις της αρχαίας Μακεδονίας Κατηγορία:Τοποθεσίες της Ελληνικής Μυθολογίας Κατηγορία:Αρχαίοι ελληνικοί αρχαιολογικοί τόποι στην Ελλάδα
Εριχθόνιος
Καταγωγή
Υπάρχουν δύο εκδοχές για την καταγωγή του Εριχθόνιου. Η πρώτη τον θέλει γιο του θεού Ηφαίστου και της Ατθίδος, κόρης του βασιλιά της Αθήνας Κραναού, από την οποία πήρε το όνομα της η Αττική. Η δεύτερη εκδοχή του μύθου αναφέρει ως γονέα του τον Ήφαιστο, του οποίου το σπέρμα δέχτηκε η γη στη θέα της νεογέννητης Αθηνάς. Σύμφωνα με τον μύθο ο Εριχθόνιος γεννήθηκε ως φίδι. Η Αθηνά τον έκλεισε σε ένα καλάθι και τον εμπιστεύτηκε στις τρεις κόρες του Κέκροπα, Έρση, Πάνδροσο και Άγραυλο, με την εντολή να μην το ανοίξουν. Μόνο η Πάνδροσος υπάκουσε όμως στη θεά. Όταν οι άλλες δύο κοπέλες άνοιξαν το καλάθι αντίκρισαν ένα μωρό τυλιγμένο με δύο φίδια. Ο τρόμος τους ήταν τέτοιος που έπεσαν από τον βράχο της Ακρόπολης. Η Αθηνά όταν κατάλαβε οτι οι κόρες του Κέκρωπα αυτοκτόνησαν απο τα νεύρα της εκτόξευσε ενα βράχο απο την Ακρόπολη και έτσι δημιουργήθηκε ο Λυκαβηττός. Κατά μια άλλη εκδοχή, όταν οι κόρες του Κέκροπα άνοιξαν το καλάθι, είδαν μόνο το φίδι και αφού έπεσαν από την Ακρόπολη, το φίδι κρύφτηκε στην ασπίδα της Αθηνάς. Η θεά τον μεταμόρφωσε σε άνθρωπο, τον μεγάλωσε και τον δίδαξε πρώτον να ιππεύει άμαξα με τέσσερα άλογα. Σύμφωνα πάλι με τον Απολλόδωρο, ο Εριχθόνιος ήταν παιδί που είχε ως φρουρό ένα φίδι.
Η Δυναστεία του Εριχθόνιου
Ο Εριχθόνιος παντρεύτηκε τη νύμφη Πασιθέα και απέκτησαν ένα γιό, τον Πανδίονα. Ο Πανδίονας ο Α΄ λοιπόν έκανε με τη νύμφη Ζευξίππη δύο κόρες, την Πρόκνη και τη Φιλομήλα και δύο γιους, τον Ερεχθέα και τον Βούτη. Γιος του Ερεχθέα ήταν ο Κέκροπας ο νεότερος, του οποίου ο γιος, ο Πανδίονας ο Β΄ ήταν ο πατέρας του Αιγέα και παππούς του ήρωα Θησέα.
Παραπομπές
Κατηγορία:Μυθικοί βασιλείς της Αθήνας
Κλειστό Γυμναστήριο Θήβας
Το γήπεδο είναι η έδρα των ομάδων καλαθοσφαίρισης Άρη Θήβας και Ε.Σ. Κάδμος Θήβας και της ομάδας αντιπτέρισης Φ.Ε.Ο Θήβας.
Την περίοδο 2008–09 το γήπεδο αποτέλεσε έδρα του Αθλητικού Ομίλου Κιθαιρώνα από το Καπαρέλλι που ιδρύθηκε το 2008 και αγωνίστηκε για πρώτη φορά στα πρωταθλήματα της Ε.Σ.ΚΑ.Σ.Ε. και συγκεκριμένα στη Γ΄ Ε.Σ.ΚΑ.Σ.Ε..
Ιστορικό
Η κατασκευή του Κλειστού Γυμναστήριου Θήβας αρχικά ήταν στο πρόγραμμα του 1978, αλλά η κατασκευή του καθυστερούσε λόγω των μέτρων λιτότητας. Με ενέργειες του Γ.Σ. Κάδμου η κατασκευή του μεταφέρθηκε στα προγράμματα του 1979 και του 1980.
Με προσπάθειες του βουλευτή Βοιωτίας Παναγιώτη Τουρίκη εγκρίθηκαν 17 εκατομμύρια δραχμές από τον Υφυπουργό Προεδρίας, αρμόδιο για θέματα Αθλητισμού Αχιλλέα Καραμανλή και έτσι το Κλειστό Γυμναστήριο δημοπρατήθηκε στις 22 Σεπτεμβρίου του 1980.
Διοργανώσεις
Το Κλειστό Γυμναστήριο Θήβας έχει φιλοξενήσει τις παρακάτω διοργανώσεις:
Παραπομπές
Θηβας Θηβας Θηβα Κατηγορία:Αθλητικές εγκαταστάσεις στη Θήβα
Κοτμπρύν
Το Κοτμπρύν (γαλλικά: Côtebrune) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου